b"\n_START_ARTICLE_\nLliga General dels Treballadors d'Angola\n_START_SECTION_\nFundaci\xc3\xb3\n_START_PARAGRAPH_\nLa LGTA fou fundada per tal de contrarestar el sindicat en l'exili Uni\xc3\xb3 Nacional de Treballadors Angolesos (UNTA), vinculat al MPLA. La nova organitzaci\xc3\xb3 tenia la base a Leopoldville/Kinshasa (Congo). En la seva fase inicial la LGTA va rebre el suport de la central sindical congolesa FGTK.\n_START_SECTION_\nAfiliacions internacionals\n_START_PARAGRAPH_\nLa LGTA es va unir a la Confederaci\xc3\xb3 Internacional d'Organitzacions Sindicals Lliures i AFRO (l'organitzaci\xc3\xb3 regional de la CIOSL) en 1961. La LGTA tenia al voltant de 1.500 membres a mitjans de la d\xc3\xa8cada de 1960. La LGTA va rebre finan\xc3\xa7ament de la CIOSL i AFL-CIO. Aquests fons es van transferir al FNLA i la UPA.\n_START_SECTION_\nExpansi\xc3\xb3 i activitats\n_START_PARAGRAPH_\nEn 1963 la LGTA va realitzar una modesta expansi\xc3\xb3 de les seves activitats. Es va establir la secci\xc3\xb3 de dones, FLGTA, i la de joves, JLGTA. L'ala juvenil estava executant programes educatius. L'organitzaci\xc3\xb3 va comen\xc3\xa7ar a organitzar els vilatans d'Angola a les zones sota el control de la guerrilla._NEWLINE_Andr\xc3\xa9 Martins-Kassinda fou nomenat secretari general de la LGTA. Tanmateix Kassinda es va rebel\xc2\xb7lar poc despr\xc3\xa9s contra el l\xc3\xadder del FNLA Holden Roberto. El 8 de febrer de 1963, l'executiva de la LGTA va enviar una sol\xc2\xb7licitud formal per ingressar en el FNLA, tractant d'ampliar les activitats sindicals i ser capa\xc3\xa7 de formar un contrap\xc3\xa8s a Holden. Finalment, despr\xc3\xa9s de trencar amb Holden, Kassinda carregar\xc3\xa0 contra el FNLA acusant-lo de 'tribalisme'. El nou projecte pol\xc3\xadtic de Kassinda, el Consell Popular d'Angola, va posar en marxa un nou sindicat, l'UGTA. Despr\xc3\xa9s de l'escissi\xc3\xb3 de Kassinda, Pedro Barreiro Lulendo esdevingu\xc3\xa9 nou secretari de la LGTA. Pedro Rana fou nomenat secretari administratiu i Pierre Naninthela secretari regional pel Congo. En 1965 pat\xc3\xad una nova escissi\xc3\xb3, la Uni\xc3\xb3 dels Sindicats Revolucionaris d'Angola (USRA)._NEWLINE_A comen\xc3\xa7aments de la d\xc3\xa8cada del 1970 la LGTA afirmava tenir 33,000 membres. L'African-American Labor Center i la Union nationale des travailleurs congolais (despr\xc3\xa9s Union nationale des travailleurs za\xc3\xafrois, UNTZa) organitzaren seminaris conjunts i cursos pels organitzadors de la LGTA i del sindicat cat\xc3\xb2lic CGTA, centrant-se en la hist\xc3\xb2ria laboral, l'organitzaci\xc3\xb3, l'administraci\xc3\xb3 i les cooperatives rurals. A l'octubre de 1971 uns quants sindicalistes exiliats angolesos havien participat en aquests entrenaments. El 1973 la LGTA va crear el seu propi centre de formaci\xc3\xb3._NEWLINE_El 22 de setembre de 1973 la LGTA es va unir a la CGTA, formangnt la Central Sindical Angolana (CSA)."